དེང་དུས་ཀྱི་ཤེས་ཡོན་ཞེས་པ་འདི་ཡང་གོང་དུ་གསུང་བཤད་ཁག་ནང་ཡོད་པ་བཞིན་ལག་འཁྱེར་ཡོད་པ་དང༌།ཡིག་རྒྱུགས་འཕྲོད་ཙམ་གྱིས་མི་འགྲིགས།ཕྱོགས་གཅིག་ནས་སོ་སོས་གང་སྦྱངས་པ་དེ་སོ་སོ་རང་ཉིད་ཀྱིས་ངོ་མ་ལག་ལེན་བསྟར་ཐུབ་པ་ཞིག་དགོས་པ་དང༌།དེ་ལྟར་ཡོང་བ་ལ་རིམ་པས་རིགས་གཅིག་རྐང་འཛིན་གྱི་སློབ་སྦྱོང་བྱ་རྒྱུ་ཧ་ཅང་གལ་ཆེན་པོ་ཡིན།ང་ཚོ་བོད་མི་སློབ་ཕྲུག་གི་ནང་གཙུག་ལག་སློབ་གྲྭ་ཆེ་ཁག་ནས་ཐོན་པ་བརྒྱ་ཕྲག་མང་པོ་ཡོད།འོན་ཀྱང་རིགས་གཅིག་རྐང་འཛིན་གྱི་སློབ་སྦྱོང་བྱས་ཏེ་སྡེ་ཚན་གང་ཡང་རུང་བའི་འགན་ཆ་ཚང་འཁྱེར་ཐུབ་པའི་སློབ་སྦྱོང་ཡོད་མཁན་ད་ལྟ་ཧ་ཅང་ཉུང་ཉུང་ཡིན།དེའི་ཐོག་ཤུགས་རྒྱག་ཐུབ་ན་སྙམ་གྱི་འདུག